Държавен вестник, бр. 47, 2016 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  47
4.3.2. Създаване на общ информационен портал за инфраструктурите от Националната пътна 
карта за научна инфраструктура и от всички национални и регионални центрове, предлагащи 
научноизследователски услуги и възможности и условия за осъществяване на НИРД в тях. 
4.3.3. Разработване и прилагане на програма за финансиране на достъпа на учени от научни 
организации и висши училища в страната до научната апаратура в страната и до европейски 
научни инфраструктури.
Дейност 4.4. Осигуряване на съвременни условия за научни изследвания в научните органи­
зации и висшите училища в страната.
Основният източник за финансиране за осъвременяване на сградния фонд и работните поме­
щения, както и за други ремонтни дейности, е целево повишаване на субсидията от държавния 
бюджет за научните организации и висшите училища, която да осигури постепенно обновя­
ване на съществуваща материална база и работни условия. Осъвременяването задължително 
трябва да включва изцяло нова информационна инфраструктура и да осигурява спазването на 
всички изисквания за безопасни и съвременни условия на труд, включително и изискванията, 
които са специфични за дадена научна област. За такива дейности могат да бъдат използвани и 
средства от ОП „Регионално развитие“, ако такива бъдат предвидени за този или за следващия 
програмен период. Обновяването и закупуването на стандартна и специализирана апаратура и 
оборудване, извън уникалната и скъпа апаратура, вписана в Националната пътна карта, ще се 
осъществява чрез научни проекти и програми, включени в дейностите по следващите политики 
на стратегията.
Мерки
4.4.1. Преглед и анализ на състоянието на сградния фонд, на лабораторни, специализирани и 
други работни помещения за НИРД и на условията на труд в научните организации и висшите 
училища, финансирани от държавния бюджет.
4.4.2. Разработване на национален план за цялостното обновяване и разширяване на сградния 
фонд и условията за НИРД в страната с осигурено финансиране чрез субсидията на научните 
организации и висшите училища от държавния бюджет, предвиждане на целеви средства в 
оперативни програми през следващия програмен период и други източници.
4.4.3. Осигуряване от държавния бюджет и ОП НОИР на достъп до бази данни и научни 
публикации в пълен текст за учените в България с отчитане на приоритетите, интересите на 
научната общност и финансовите възможности.
Дейност 4.5. Създаване на научно-иновационни комплекси като водещи научни центрове.
Опитът на редица държави показва, че целенасоченото концентриране на учени и научна 
и социална инфраструктура в научно-иновационни комплекси не само стимулира научните 
изследвания, приложните разработки и иновациите, но дава и сериозен тласък за обществе­
ното и икономическото развитие на целия регион. Следвайки този опит и отчитайки значи­
телно неравномерното разпределение на научните центрове по региони в страната, в рамките 
на третия етап на стратегията се предвижда развиване на научно-иновационни комплекси в 
различни райони на страната като научни центрове. Тези комплекси ще се развият с активно 
участие на общинските и областните управи и водещи партньори от чужбина и финансирани 
от различни източници, вкл. структурните фондове на ЕС. Планирането на комплексите ще 
бъде направено въз основа на обстоен анализ на положителните и отрицателните аспекти при 
изграждането и развитието на европейския и световния опит и Регионалните научни центрове, 
както и на опита на други държави. Полезен подход е обвързването на научно-иновационните 
комплекси с водещ чуждестранен партньор чрез междуправителствено споразумение за техни­
ческа, експертна и финансова помощ. Отчитайки стратегическото значение на тези комплекси 
за съответните региони, за страната и обвързване изграждането им с международни споразу­
мения за сътрудничество, програмата за тяхното създаване трябва да бъде приета с решение 
на Народното събрание.
Мерки
4.5.1. Разработване на концепция за изграждането на научно-иновационни комплекси, включ­
ваща цялостно планиране – определяне на регион, специфична проблематика, преговори с 
потенциални водещи партньори, регионални власти и научни и бизнес организации. 
4.5.2. Приемане с решение на Народното събрание на програма за изграждане на научно-
иновационни комплекси. 
4.6. Политика за развитие на фундаментални научни изследвания и насърчаване на върхови 
научни постижения
В съответствие с наименованието си фундаменталните научни изследвания създават основа 
не само за приложни научни изследвания и иновации, но осигуряват и подготовка на квали­
фицирани специалисти и учени в съответната научна област, необходими за възпроизводство